laion/Wikipedia-Exotic huggingface dataset:
Nescafé

Nescafé (ქართ. ნესკაფე)— ხსნადი ყავის ბრენდი კომპანია Nestlé–სგან. ბაზარზე წარმოდგენილია მრავალი ფორმით. სახელწოდება წარმოადგენს სიტყვა Nestlé–სა და café–ს სიტყვათშეთანხმებას. ნესტლეს მედროშე დაფქული ყავა შემუშავებულ იქნა შვეიცარიაში, 1938 წლის 1 აპრილს, მაქს მორგენტალერისა და ვერონ ჩაპმენის 7–8 წლიანი მუშაობის შემდეგ. years by Max Morgenthaler and Vernon Chapman. 1930 წელს, ბრაზილიამ კომპანია ნესტლეს მიმართა თხოვნით, რომ მოეძებნა ყავის მარცვლების შენახვისა ინდუსტრიულად დამუშავების გზა. მრავალი წლის ნამძილზე, ბრაზილიას მწვანე ყავის გადამუშავების პრობლემა აწუხედბა. სათანადო ტექნოლოგიების ნაკლებობის გამო, ყოველწლიურად უზარმაზარი რაოდენობის ყავა იკარგებოდა მარცვლის გამოშრობისა და გადამუშავების შემდეგ. მაქს მორგენტალერი და მისი კოლეგა ვერონ ჩაპმენი შვიდ წელზე მეტი მუშაობდნენ, რათა შეექმნათ ე. წ. „ყავის კუბები“, რომელიც შეინარჩუნებდა ყავის მარცვლის ყველა თვისებას, ამავე დროს დიდხანს შეინახებოდა და წყლის დასხმის შემდეგ, დასალევად ვარგისი გახდებოდა. 1938 წლის 1 აპრილს, ნესკაფე პირველად დამზადდა ტექნოლოგიურ პირობებში. წარმოება დაიწყო შევიცარიის ქალაქ ორბში, რომელიც ვევეში მდებარე ნესტლეს სათავო ოფისიდან 50 კმ–ში მდებარეობდა. სულ მალე, ნესკაფემ მთელ მსოფლიოში მოიპოვა პოპულარობა. მეორე მსოფლიო ომის დროს, აშშ–შ მდებარე ყველა საწარმო, რომელიც წელიწადში 1 მილიონ ერთეულ შეფუთვას ამზადებდა, მთლიანად მხოლოდ არმიის მომარაგებაზე გადაერთო. ბევრ ენაში, სიტყვა „Nescafé“ ზოგადად ხსნადი ყავის აღმნიშვნელი გახდა (სერბ. нес-кафа, არაბ. نسكافيه და ა. შ.) ნესტლეს მტკიცებით, ყოველ წამში, მსოფლიოში 3 000 ფინჯანი ნესკაფე ისმება. ნესკაფეს პროდუქტებს შორისაა: Nescafé Original bando Nescafé Classic Nescafé Clasico Nescafé Gold Blend, (in Sweden called 'Lyx' as in 'Luxury') Nescafé Gold Blend Decaf, (in Sweden called 'Lyx' as in 'Luxury') Nescafé Gold Blend Half Caff Nescafé Black Gold Nescafé Spécial Filtre (in France) Nescafe Blend 43 Nescafé Blend 37 Nescafé Decaff Nescafé Half Caff Nescafé Fine Blend Nescafé Partners Blend (Fairtrade) Café Parisien (The Paris experience) Nescafé Suraya Nescafé Alta Rica Nescafé Alta Rica Decaff Nescafé Allen Nescafé Cap Colombie Nescafé Espresso Nescafé Red Cup (available in several European countries) Nescafé Green Blend (with more antioxidants, available in Sweden) Nescafé Azera (barista style instant coffee) Nescafé Café de Olla ნესკაფეს აქვს სპეციალური ხაზი, რომელიც მოიცავს: Nescafé Cappuccino Nescafé Cappuccino Unsweetened Nescafé Cappuccino Skinny Nescafé Cappuccino Decaffeinated Nescafé Decaffeinated Nescafé Latte Macchiato Nescafé Latte Nescafé Latte Skinny Nescafé Ice Java Coffee Syrup Nescafé Excella ოფიციალური საიტი ↑ 1.0 1.1 1.2 1.3 Coffee History (Nescafé History section). Nescafé. დაარქივებულია ორიგინალიდან — 22 აგვისტო 2011. ციტირების თარიღი: 31 July 2011. ↑ Coffee Origins (The Origins of Nescafé section). Nescafé. დაარქივებულია ორიგინალიდან — 30 სექტემბერი 2011. ციტირების თარიღი: 31 July 2011. ↑ Nestlé brand History – Nescafé. Nestlé. დაარქივებულია ორიგინალიდან — 2011-09-28. ციტირების თარიღი: 2013-01-03. ↑ Nestlé UK – Coffee დაარქივებული 2010-05-29 საიტზე Wayback Machine. . Nestle.co.uk (1938-04-01). Retrieved on 2011-04-17. ↑ Nescafe Latino. Nescafe Latino. ციტირების თარიღი: 9/28/2012.
დაიაკები

დაიაკები — კუნძულ ბორნეოს ადგილობრივი ხალხი. ტერმინი აერთიანებს 200–ზე მეტ სხვადასხვა ეთნიკურ ქვეჯგუფს, რომლებიც ძირითადად ბორნეოს შიდა ნაწილში სახლობენ. ყველა მათგანს თავიანთი დიალექტი, ადათ–წესები, კანონები, ტერიტორია და კულტურა აქვს, თუმცა განმასხვავებელი თვისებები ნაკლებ შესამჩნევია. დაიაკური ენები ავსტრონეზიურ ენათა ოჯახს მიეკუთვნება. დაიაკები ანიმიზმის რწმენას მისდევდნენ, თუმცა ბევრი მოექცა ქრისტიანობასა და ისლამზე. დაიაკთა საერთო რაოდენობა დაახლოებით 2–4 მილიონია. ვიკისაწყობში არის გვერდი თემაზე: დაიაკები www.worldmessenger.ning.com- social networking site run by Urban Dayaks Generation დაარქივებული 2011-08-18 საიტზე Wayback Machine. www.dayakology.com - a site run by Dayaks დაარქივებული 2005-05-23 საიტზე Wayback Machine. Assessment for Dayaks in Malaysia დაარქივებული 2005-12-12 საიტზე Wayback Machine. Tribal peoples are fighting huge hydro-electric projects that are carving up the island's rainforest დაარქივებული 2010-06-05 საიტზე Wayback Machine. ↑ Ethnologue report for ISO 639 code: day ↑ დაარქივებული ასლი. დაარქივებულია ორიგინალიდან — 2007-06-10. ციტირების თარიღი: 2007-06-10. ↑ http://concise.britannica.com/ebc/article-9029561/Dayak[მკვდარი ბმული] ↑ WWF - Borneo people
რაკვერე

რაკვერე (ესტ. Rakvere) — ქალაქი ჩრდილოეთ ესტონეთში. ლიაენე-ვირუმაას მაზრის ადმინისტრაციული ცენტრი. ფინეთის ყურიდან დაშორებულია 20 კმ-ით. რაკვერე პირველად მოხსენიებულია XIII საუკუნეში. მთა ვალიმიაგაზე XIII საუკუნის ციხე-დარბაზის ნანგრევებია. რაკვერე ცნობილია ტარვას ქანდაკებით, რომელიც წარმოადგენს პირველყოფილი ძროხის დიდ ფიგურას. ქანდაკების ავტორია ესტონელი მოქანდაკე ტაუნო კანგრო. ის უდიდესი ბალტიისპირეთში ცხოველის უდიდესი ძეგლია. ის შეიქმნა ქალაქის 700 წლის იუბილესთვის და დგას მთა ვალიმიაგაზე. ტარვას ქანდაკება გრანიტის კვარცხლბეკიანად სიგრძით შვიდი, ხოლო სიმაღლით ოთხი მეტრია და დაახლოებით 7 ტონას იწონის. ძეგლი ბრინჯაოთია დამზადებული. იმ კომპანიების და ადამიანის სახელები, რომლებმაც დააფინანსეს ქანდაკების შექმნა, ამოკვეთილია გრანიტის კვარცხლბეკზე. კუოპიო, ფინეთი ლაპეენრატა, ფინეთი ლაპუა, ფინეთი სიგტუნა, შვედეთი ცესისი, ლატვია პანევეჟისი, ლიეტუვა ლიუტენბურგი, გერმანია სენაკი, საქართველო სოლნოკი, უნგრეთი ვიშგოროდი, უკრაინა რაკვერეს ცენტრალური სკვერი რაკვერეს ეკლესია რაკვერეს ერთ-ერთი ქუჩა რაკვერეს თეატრი ესტონეთის ქალაქების სია ოფიციალური საიტი დაარქივებული 2010-07-30 საიტზე Wayback Machine. რაკვერეს ღირსშესანიშნაობები დაარქივებული 2007-06-15 საიტზე Archive.isCategory:Webarchive template archiveis links რაკვერეს ღამის სურათები დაარქივებული 2011-07-20 საიტზე Wayback Machine.
ვირუმაა

ვირუმაა (ესტ. Võrumaa ან Võru maakond) — მაზრა ესტონეთში, მდებარეობს ქვეყნის სამხრეთ-აღმოსავლეთ ნაწილში. ესაზღვრება რუსეთი და ლატვია, ასევე მაზრები: ვალგამაა და პილვამაა. ადმინისტრაციული ცენტრი – ქალაქი ვირუ. მაზრის შემადგენლობაში შედის 13 მუნიციპალიტეტი: 1 ქალაქი (ვირუ) და 12 თემი. რეგიონი სხვადასხვა დროს შედიოდა შვედეთის, პოლონეთისა და რუსეთის შემადგენლობაში. 1783 წელს რუსეთის იმპერატრიცა ეკატერინე II-ის ბრძანებით დაარსდა მაზრა ამჟამინდელი სახელწოდებით. მაზრის ტერიტორიის უდიდესი ნაწილი უჭირავს ჰანიის მაღლობს. აქვე მდებარეობს ესტონეთისა და მთელი ბალტიისპირეთის უმაღლესი მწვერვალი სურ-მუნამიაგი (318 მ.) და ყველაზე ღრმა ტბა რიუგე-სუურიარვი (39 მ.). რიუგეს სიმერპალუს ვასტსელიინის ვირუ ესტონეთის მაზრები შეგიძლიათ იხილოთ მედიაფაილები თემაზე „ვირუმაა“ ვიკისაწყობში. მაზრის ოფიციალური საიტი
იარვამაა

იარვამაა (ესტ. Järvamaa ან Järva maakond) — მაზრა ესტონეთში, მდებარეობს ქვეყნის ცენტრალურ ნაწილში. ადმინისტრაციული ცენტრი – ქალაქი პაიდე. მაზრის შემადგენლობაში შედის 12 მუნიციპალიტეტი: 1 ქალაქი (ვირუ) და 11 თემი. ამჟამინდელ საზღვრებში მაზრა ჩამოყალიბდა XIII საუკუნის დასაწყისში. მაზრის ტერიტორიაზე მდებარეობს ესტონეთის ყველაზე ძველი დასახლება სოფელი კარედა (პირველად მოიხსენიება 1212 წელს). მაზრის მოსახლეობის ეროვნული შემადგენლობა ასეთია: ესტონელები - 93,6 % რუსები - 3,3 % უკრაინელები - 1,2 % ფინელები - 1 % ესტონეთის მაზრები შეგიძლიათ იხილოთ მედიაფაილები თემაზე „იარვამაა“ ვიკისაწყობში. მაზრის ოფიციალური საიტი
რიცხვი

რიცხვი — მათემატიკური ობიექტი, რომელიც გამოიყენება დასათვლელად, გასაზომად და ნიშანდებისათვის. მისი ყველაზე ელემენტარული მაგალითებია ნატურალური რიცხვები: 1, 2, 3, 4 და ა.შ. რიცხვები გამოისახება სიმბოლოებით, რომლებსაც ციფრები ეწოდება. ენაზე მათი წარმოდგენა შესაძლებელია რიცხვითი სახელებით. რადგანაც შედარებით მცირე რაოდენობის სიმბოლოების დამახსოვრებაა შესაძლებელი, ძირითადი ციფრებისგან შედგენილია თვლის სისტემა, რომელიც არის ნებისმიერი რიცხვის წარმოდგენის ორგანიზებული საშუალება. ყველაზე გავრცელებული თვლის სისტემაა ინდურ-არაბული სისტემა, რომელიც იძლევა ნებისმიერი არაუარყოფითი მთელი რიცხვის წარმოდგენის საშუალებას. გარდა მათი დათვლისა და გაზომვისა, ციფრებს ასევე ხშირად იყენებენ ნიშანდებისას (მაგ., ტელეფონის ნომრებში), დალაგებისას (მაგ., სერიული ნომრებით), კოდებისთვის (როგორც ISBN-ების შემთხვევაში) და ა.შ.
პილტსამაა

პილტსამაა (ესტ. Põltsamaa) — ქალაქი ესტონეთში, იიგევამაას მაზრაში, პილტსამაას მუნიციპალიტეტში. მდებარეობს მდინარე პილტსამააზე. ქალაქში XIII საუკუნის ციხე-კოშკია. XVI საუკუნეში იყო ლივონიის სამეფოს დედაქალაქი და ჰერცოგ მაგნუსის რეზიდენცია. ქალაქის მოსახლეობის 97,44 % ესტონელია. ოფიციალური საიტი (ესტონური) (ინგლისური) (რუსული)
რუისის კვირაცხოვლის ეკლესია

რუისის კვირაცხოვლის ეკლესია — ეკლესია ქარელის მუნიციპალიტეტის სოფელ რუისში. მდებარეობს სოფლის ჩრდილოეთით; სასაფლაოზე. თარიღდება XVIII-XIX საუკუნეებით. ეკლესია დარბაზულია (7,43 X 4,47 მ), ნაგებია ქვიშაქვითა და რიყის ქვით. შესასვლელი სამხრეთიდანაა. ნახევარწრიული აფსიდის ღერძზე ერთი სარკმელია, მის ორივე მხარეს - თითო ნიში. დარბაზის გრძივი კედლები უშუალოდ უკავშირდება აფსიდის კონქს, რომლის ქუსლები იმპოსტებს ეყრდნობა. სამხრეთ კედელში ერთი სარკმელია. ეკლესია გადახურულია ორფერდა სახურავით. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 384.
იდა-ვირუმაა

იდა-ვირუმაა (ესტ. Ida-Virumaa ან Ida-Viru maakond) — რუსულენოვანი მაზრა ესტონეთში, მდებარეობს ქვეყნის ჩრდილო-აღმოსავლეთ ნაწილში. ადმინისტრაციული ცენტრი – ქალაქი იიჰვი. მაზრის შემადგენლობაში შედის 23 მუნიციპალიტეტი: 7 ქალაქი (ვირუ) და 16 თემი. იდა-ვირუმაა ერთ-ერთი ყველაზე ძველი რეგიონია ესტონეთში. X-XIII საუკუნეებში შემოიჭრნენ ვიკინგები. XIII საუკუნის დასაწყისში დაიპყრეს გერმანელმა ჯვაროსნებმა. 1219-1220 წლებში დანიელებმა, რომელთა ბატონობაც საუკუნეზე მეტ ხანს გაგრძელდა. XIV საუკუნიდან ტევტონთა ორდენის ხელშია, ხოლო ლივონიის ომის შემდეგ რუსეთის იმპერიის შემადგენლობაშია. მაზრის ტერიტორიაზე მდებარეობს ესტონეთის: ყველაზე წყალუხვი მდინარე - ნარვა (400 მ³/წმ). ყველაზე დიდი ტბათა სისტემა - (40 ტბა 30 კმ²-ზე). ყველაზე მაღალი ჩანჩქერი - ვალასტე (25 მ). მაზრის მოსახლეობა, ისევე როგორც მთელი ესტონეთისა, მცირდება. მაზრის შობადობის კოეფიციენტი 2006 წელს იყო 9,4 %, ხოლო სიკვდილიანობისა - 15,3 %. მოსახლეობის ეროვნული შემადგენლობა ასეთია: რუსები - 70,8 % ესტონელები - 19,9 % ბელარუსები - 2,8 % უკრაინელები - 2,7 % ფინელები - 1,4 % ესტონეთის მაზრები შეგიძლიათ იხილოთ მედიაფაილები თემაზე „იდა-ვირუმაა“ ვიკისაწყობში. მაზრის ოფიციალური საიტი დაარქივებული 2006-11-29 საიტზე Wayback Machine.
ვალასტე

ვალასტე (ესტ. Valaste juga) — ყველაზე მაღალი ჩანჩქერი ესტონეთში (სიმაღლე — 30,5 მეტრი) და ბალტიის ქვეყნებში. 1996 წელს მეცნიერებათა აკადემიის კომისიამ იგი აღიარა ბუნებრივ მემკვიდრეობად და ესტონეთის ეროვნულ სიმბოლოდ. მდებარეობს იდა-ვირუმაას მაზრაში, ქალაქ კოჰტლა-იარვესთან ახლოს. ზამთარში ჩანჩქერი იყინება. ვალასტე ერთ-ერთი ყველაზე პოპულარული ტურისტული მარშრუტია ესტონეთში. ჩანჩქერის კარგად დასათვალიერებლად აშენდა სპეციალური ბაქანი. ვიკისაწყობში არის გვერდი თემაზე: ვალასტე Глинт Сака — Онтика — Тойла, Водопад Валасте დაარქივებული 2008-11-04 საიტზე Wayback Machine. ვალასტეს ჩანჩქერი Водопад Валасте и опасный спуск к морю[მკვდარი ბმული] ↑ Puhkaeestis.ee. დაარქივებულია ორიგინალიდან — 2015-12-03. ციტირების თარიღი: 2013-01-03.
ბუნების მსოფლიო ფონდი

ბუნების მსოფლიო ფონდი (ინგლ. World Wide Fund for Nature; WWF) — საერთაშორისო არასამთავრობო ორგანიზაცია, რომელიც მოღვაწეობს ბუნებრივი გარემოს კონსერვაციის, კვლევებისა და აღდგენის საკითხებში. წარსულში მას მსოფლიოს ველური ბუნების ფონდი ერქვა, რაც დღემდე ოფიციალურ სახელად რჩება კანადასა და აშშ–ში. იგი მსოფლიოში უდიდესი დამოუკიდებელი ბუნიბისდაცვითი ორგანიზაციაა, რომელსაც მთელ მსოფლიოში 5 მილიონზე მეტი მხარდამჭერი ჰყავს, მოღვაწეობს 100–ზე მეტ ქვეყანაში და მხარს უჭერს დაახლოებით 1300 საკონსერვაციო და გარემოს დაცვასთან დაკავშირებულ პროექტს. conservation and environmental projects. WWF is a foundation, 2010 წელს, ფონდმა სუბსიდირების 57 % კერძო პირებისგან მიიღო, 17 % სამთავრობო წყაროებისგან (მაგალითად მსოფლიო ბანკისა და USAID–ისგან), 11 % კი კორპორაციებისგან. ორგანიზაციის ჯგუფის მოსაზრებით, მათი მისიაა „ჩვენი გარემოს ნგრევის შეჩერება და წინააღმდეგობის გაწევა“. ამჟამად, ფონდის სამუშაოების უმრავლესობა ფოკუსირდება სამი ბუნებრივი ზონის კონსერვაციაზე, სადაც განთავსებულია მსოფლიოს ბიომრავალფეროვნების უმეტესი ნაწილი: ტყეები, მტკნარი წყლის ეკოსისტემები, ოკეანეები და სანაპიროები. სხვა სსაკითხებს შორის, ფონდი კონცენტრირებულია საფრთხის ქვეშ მყოფ სახეობებზე, დაბინძურებასა და კლიმატის ცვლილებაზე. ვიკისაწყობში არის გვერდი თემაზე: ბუნების მსოფლიო ფონდი Panda.org, WWF international Web site WorldWildlife - the corporate HQ of WWF listing Board Members WWF.mobi დაარქივებული 2014-04-29 საიტზე Wayback Machine. , WWF international mobile website WWF — არხი YouTube-ზე ↑ 1.0 1.1 (2010) WWF-INT Annual Review. World Wide Fund for Nature, გვ. 43. ციტირების თარიღი: 21 July 2011.  ↑ https://wwf.panda.org/discover/about_wwf/how_were_run/presidents/ ↑ http://www.panda.org/about_wwf/where_we_work/project/ ↑ How is WWF run?. ციტირების თარიღი: 21 July 2011. ↑ Finland - Organization of the World Wildlife Fund. დაარქივებულია ორიგინალიდან — 2007-09-22. ციტირების თარიღი: 2013-01-03.
ესტონეთის გეოგრაფია

ესტონეთი — სახელმწიფო ევროპის ჩრდილო-აღმოსავლეთ ნაწილში, ბალტიის ზღვის ჩრდილო-დასავლეთ სანაპიროზე. მის ჩრდილოეთით არის ფინეთის ყურე, დასავლეთით ბალტიის ზღვა და რიგის ყურე. ესტონეთის ფართობია 45 226 კმ². საზღვრების საერთო სიგრძე — 1633 კმ. საზღვრების სიგრძე ლატვიასთან — 339 კმ, რუსეთთან — 294 კმ. სანაპირო ზოლის სიგრძე 3794 კმ. ესტონეთის შემადგენლობაში შედის 1521 კუნძული ბალტიის ზღვის აკვატორიაში, საერთო ფართობის 4,2 ათასი კმ². მათგან ყველაზე დიდებია საარემაა და ჰიიუმაა, ასევე მუჰუ, ვორმსი, კიჰნუ და სხვა. დიდი ფართობის მიუხედავად, კუნძულებზე ქვეყნის მოსახლეობის მხოლოდ 5% ცხოვრობს. ესტონეთის მდინარეები დიდი არ არის, თუმცა საკმაოდ წყალუხვია. უმაღლესი წერტილი — მთა სურ-მუნამიაგი (Suur-Munamägi) 318 მ. მთავარი სტატია: ესტონეთის კლიმატი. კლიმატი გარდამავალია ზღვურიდან კონკინენტურამდე. ზამთარი — შედარებით რბილია, ზაფხული — ზომიერად თბილი. საშუილო ტემპერატურა ივლისში 16° С ზღვისპირას და 18° C ქვეყნის შიდა რაიონებში. თებერვლის საშუალო ტემპერატურა მერყეობს −3-დან −4° C-მდე საარემააში და −6…−7° C ნარვაში, ჩრდილო-აღმოსავლეთით. ნალექის წლიური მაჩვენებელი მერყეობს 510 მმ-დან 720 მმ-მდე . ესტონეთის დირექტორია დაარქივებული 2008-06-10 საიტზე Wayback Machine.
საერთაშორისო დღესასწაული

საერთაშორისო ეწოდება დღესასწაულს, რომელიც დადგენილია საერთაშორისო ორგანიზაციის (გაერო, იუნესკო და ა.შ.) მიერ ამა თუ იმ მნიშვნელოვანი პოლიტიკური, კულტურული, საზოგადოებრივი და სხვა მოვლენის აღსანიშნავად ან ასეთად მიიჩნევა მსოფლიოს ქვეყნების ერთ ჯგუფში, როგორიცაა ევროპის დღე, აფრიკის დღე და სხვა. როგორც წესი, საერთაშორისო დღესასწაულებს სხვადასხვა საზეიმო ღონისძიებებით აღნიშნავენ, მაგრამ ისინი უქმე დღეებს არ წარმოადგენენ. მათგან განსხვავებით არის ერთი ჯგუფი დღესასწაულებისა, რომლებიც ფართოდ გავრცელდა და საერთაშორისო მნიშვნელობა შეიძინა. ტრადიციის თანახმად ამ უკანასკნელთ მიაკუთვნებენ ახალწლის დღეს (1 იანვარი), შრომის დღეს (1 მაისი) და სხვა.
ედგარ ფრეზე

ედგარ ფრეზე (დ. 6 ივნისი, 1944 — გ. 20 იანვარი, 2015) — გერმანელი ელექტრონული მუსიკის კომპოზიტორი. ცნობილია, როგორც ჯგუფის Tangerine Dream მუდმივი და 2015 წლის იანვრამდე - ორიგინალური შემადგენლობიდან დარჩენილი ერთადერთი წევრი. გამოცემული აქვს სოლო-ალბომებიც. მთავარი სტატია: Tangerine Dream-ის დისკოგრაფია. (2005 წლის ალბომები დახარისხებულია კატალოგის ნომრის მიხედვით) Aqua (1974) (გამოიცა ორი ვერსიის სახით, სხვადასხვა რედაქტირებებით და კომპოზიციების თანმიმდევრობით) Epsilon in Malaysian Pale (1975) (აგრეთვე გამოვიდა, როგორც Ypsilon in Malaysian Pale) Macula Transfer (1976) Ages (1978) (CD გამოცემაში არ არის შეტანილი ერთი კომპოზიცია. ამრიგად, ორმაგი ალბომი ეტევა ერთ CD-ზე) Stuntman (1979) Electronic Dreams (დაახლ. 1980) (კომპილაციური) Solo 1974–1979 (1981) (კომპილაცია, რემიქსებით და ერთი კომპოზიციით, რომელიც ხელახალი და განსხვავებული ჩანაწერია) Kamikaze 1989 (1982) (საუნდტრეკი ფილმიდან „კამიკაძე 1989“ Pinnacles (1983) Beyond the Storm (1995) (ორმაგი CD, ნახევრად კომპილაციური, ახალი და რემიქსული ჩანაწერებით) Introduction to the Ambient Highway (2003) (სემპლერი, გამოცემული სერიამდე) Ambient Highway, Vol. 1 (2003) (ნახევრად კომპილაციური, ახალი და რემიქსული ჩანაწერებით) Ambient Highway, Vol. 2 (2003) (ნახევრად კომპილაციური, ახალი და რემიქსული ჩანაწერებით) Ambient Highway, Vol. 3 (2003) (ნახევრად კომპილაციური, ახალი და რემიქსული ჩანაწერებით) Ambient Highway, Vol. 4 (2003) (ნახევრად კომპილაციური, ახალი და რემიქსული ჩანაწერებით) Dalinetopia (2004) Ages (2005) (ნაწილობრივ ჩაწერილი ხელახლა, 1978 წლის ალბომის რემიქსი, ორიგინალთან შედარებით ამოღებულია ერთი კომპოზიცია, მაგრამ არა ის, რომელიც მანამდე CD-სთვის იქნა ამოღებული) Epsilon in Malaysian Pale (2005) (1975 წლის ალბომის ნაწილობრივ რემიქსული, ხელახლა ჩაწერილი ვერსია) Stuntman (2005) (1979 წლის ალბომის ნაწილობრივ რემიქსული, ხელახლა ჩაწერილი ვერსია) Aqua (2005) (1974 წლის ალბომის ნაწილობრივ რემიქსული, ხელახლა ჩაწერილი ვერსია) Macula Transfer (2005) (1976 წლის ალბომის ნაწილობრივ რემიქსული, ხელახლა ჩაწერილი ვერსია) Pinnacles (2005) (1983 წლის ალბომის ნაწილობრივ რემიქსული, ხელახლა ჩაწერილი ვერსია, არ არის შეტანილია ორიგინალის 1/3) Orange Light Years (2005) (ორმაგი CD, ნახევრად კომპილაციური, ახალი და რემიქსული ჩანაწერებით) Solo 1974–1983 (2012) (კომპილაციური ალბომი, ალტერნატიული ვერსიებით) '70 – '80 (1981), Tangerine Dream-ის კომპლექტი, შეიცავს ფრეზეს კომპოზიციას „Baryll Blue“. იგი ჩაწერილია Ages-ზე მუშაობისას. The Best of the O1/W (1992), სხვადასხვა შემსრულებლის კომპილაციური ალბომი, შეიცავს ფრეზეს კომპოზიციას „Michiko“. ალბომის კომპოზიციებში გამოიყენება სინთეზატორი Korg O1/W. Seeking Major Tom (2011), უილიამ შატნერის ალბომი, შეიცავს პინკ ფლოიდის „Learning to Fly“-ს ვერსიას, რომელშიც ფრეზე უკრავს გიტარაზე და კლავიშებიან საკრავებზე. Ponder the Mystery (2013), ასევე შატნერის ალბომი, შეიცავს სიმღერას „Do You See?“, რომელშიც ჟღერს ფრეზეს სოლო გიტარაზე. ოფიციალური საიტი ↑ R.I.P. Tangerine Dream's Edgar Froese. exclaim.ca (23 Jan 2014). ციტირების თარიღი: 2015-01-23. ↑ Announcing the Song Line Up for Bill Shatner's Upcoming Album Searching for Major Tom. WilliamShatner.com. დაარქივებულია ორიგინალიდან — 16 April 2011.
ეპინალი

ეპინალი (ფრანგ. Épinal) — ქალაქი საფრანგეთის აღმოსავლეთ ნაწილში, მდებარეობს მდინარე მოზელზე, ვოგეზების დეპარტამენტის ადმინისტრაციულ ცენტრ ნანსიდან 60 კმ-ით სამხრეთით. ქალაქი გაშენდა მონასტერის გარშემო, დაარსებულია X საუკუნეში მეცელი ეპისკოპოსის მიერ. 1465 წელს მეფე შარლ VII-მ ქალაქის მართველობის უფლება ლოთარინგიის საჰერცოგოს მართველებს გადასცა. XVIII საუკუნიდან ქალაქში გამომუშავდებოდა „ეპინალური ნაჭდევები“ — ლუბოკის ერთგვარი ნაირსახეობა. ამ ნივთების დიდი რაოდენობა ინახება ადგილობრივ მუზეუმში. ქალაქის უძველეში ნაგებობა — წმინდა მარტინის ბაზილიკაა ( XI ს). 1858 წელს ეპინალში დაიბადა გამოჩენილი ფრანგი სოციოლოგი და ფილოსოფოსი ემილ დიურკემი. ფორტ-დე-ბუა-ლ'აბბე ↑ [1] დაარქივებული 2012-10-20 საიტზე Wayback Machine. INSEE ↑ [2] საფრანგეთის საფოსტო კოდები ↑ Annuaire de service-public.fr <a href="https://wikidata.org/wiki/Track:Q3480047"></a><a href="https://wikidata.org/wiki/Track:Q97451652"></a>
იიგევამაა

იიგევამაა (ესტ. Jõgevamaa ან Jõgeva maakond) — მაზრა ესტონეთში, მდებარეობს ქვეყნის აღმოსავლეთ ნაწილში. ადმინისტრაციული ცენტრი – ქალაქი იიგევა. მაზრის შემადგენლობაში შედის 13 მუნიციპალიტეტი: 3 ქალაქი (იიგევა, პილტსამაა და მუსტვეე) და 10 თემი. მაზრას აღმოსავლეთიდან ესაზღვრება ჩუდ-ფსკოვის ტბა. მაზრის ტერიტორიაზე მდებარეობს ელისტვერეს პარკი. მაზრის მოსახლეობა, ისევე როგორც მთელი ესტონეთისა, მცირდება. მაზრის შობადობის კოეფიციენტი 2006 წელს იყო 8,8 %, ხოლო სიკვდილიანობისა - 13,5 %. მოსახლეობის ეროვნული შემადგენლობა ასეთია: ესტონელები - 90,2 % რუსები - 7,6 % ცხოვრობენ ასევე: უკრაინელები, ფინელები, ბელარუსები, გერმანელები. ესტონეთის მაზრები შეგიძლიათ იხილოთ მედიაფაილები თემაზე „იიგევამაა“ ვიკისაწყობში. მაზრის ოფიციალური საიტი დაარქივებული 2007-08-24 საიტზე Wayback Machine.
ლიაენე-ვირუმაა

ლიაენე-ვირუმაა (ესტ. Lääne-Virumaa ან Lääne-Viru maakond) — მაზრა ესტონეთში, მდებარეობს ქვეყნის ჩრდილო-აღმოსავლეთ ნაწილში. ადმინისტრაციული ცენტრი – ქალაქი რაკვერე. მაზრის შემადგენლობაში შედის 15 მუნიციპალიტეტი: 2 ქალაქი (რაკვერე და კუნდა) და 13 თემი. მაზრის ტერიტორიაზე მდებარეობს ლაჰემაას ეროვნული პარკი. მაზრის მოსახლეობა, ისევე როგორც მთელი ესტონეთისა, მცირდება. მაზრის შობადობის კოეფიციენტი 2006 წელს იყო 9,5 %, ხოლო სიკვდილიანობისა - 13,8 %. მოსახლეობის ეროვნული შემადგენლობა ასეთია: ესტონელები - 84,8 % რუსები - 10,7 % ცხოვრობენ ასევე: უკრაინელები, ფინელები. ესტონეთის მაზრები შეგიძლიათ იხილოთ მედიაფაილები თემაზე „ლიაენე-ვირუმაა“ ვიკისაწყობში. მაზრის ოფიციალური საიტი
სოლფუგები

სოლფუგები (Solifugae), ფალანგები — ფეხსახსრიანთა რიგი ობობასნაირთა კლასისა. მათი სხეული (სიგრძე 1—7 სმ) შედგება თავმკერდის, 2-ნაწევრიანი მკერდისა და 10-ნაწევრიანი მუცლისაგან. აქვთ 6 წყვილი კიდური: პირველი — ქელიცერები, საკვების დასაქუცმაცებლად, მეორე —პედიპალპები, ეხმარებიან საკვების დაჭერაში, დანარჩენი 4 წყვილი სასიარულოა. სუნთქვენ ტრაქეებით. ცალსქესიანები არიან, მრავლდებიან კვერცხებით. ოჯახში 570-მდე სახეობაა. საქართველოში — 2 (Galeodes araneoides და Gyllipus caucasicus). სოლფუგები ბინადრობენ ცხელსა და მშრალ ადგილებში. ჩვენში მხოლოდ აღმოსავლეთ საქართველოს ველებზე და ნახევრად უდაბნოებში არიან. იკვებებიან სხვადასხვა სახეობის უხერხემლოებით. მათი კბენა იწვევს ნაკბენი ადგილის ანთებას. მაგრამ შხამი არა აქვთ. მხეიძე თ., ქართული საბჭოთა ენციკლოპედია, ტ. 9, თბ., 1985. — გვ. 459.
ჯრუჭის I ოთხთავი

ჯრუჭის I ოთხთავი — X საუკუნის ქართული ხელნაწერი ოთხთავი. იგი ქართული ოთხთავის უძველესი რედაქციაა და ერთ-ერთი პირველია კლასიკურად ილუსტრირებულ ხელნაწერთაგან. გადაწერილია შატბერდის მონასტერში, კალიგრაფ გაბრიელის მიერ 936 წელს. ხელნაწერი მოხატულია თევდორე კამარათმწერლის მიერ, მომგებელი კი გრიგოლ მირდატის ძეა. საწერ მასალად გამოყენებულია ეტრატი. შეიცავს 297 ფურცელს; ფურცლის ზომებია 26X21 სანტიმეტრი. გადაწერილია ასომთავრულით შავი მელნით, სათაურები და საზედაო ასოები კი სინგურითაა შესრულებული. მათესა და მარკოზის სახარებების ბოლო ნაწილები, რომლებიც მინიატიურებიან ფურცლებზე სრულდება, მხატვრის მიერაა გადაწერილი. ჯრუჭის I ოთხთავი ერთადერთი ხელნაწერია ამ ეპოქიდან, რომელშიც მომხატველის სახელი მოხსენიებულია. ხელნაწერი შემკულია ჯვრებით, კამარებით, რვა კანონითა და რვა მინიატიურით. წინ წამძღვარებული აქვს კვადრიფოლიუმის მოყვანილობის ჯვარი, თაღოვან ჩარჩოში ჩასმული ღვთისმშობელი ყრმითურთ, მახარებლებისა და კურნების სცენები. ჯრუჭის I ოთხთავი დაცულია საქართველოს ხელნაწერთა ეროვნული ცენტრის H ფონდში (H-1660). ჯრუჭის II ოთხთავი ქართული ხელნაწერი წიგნი, V-XIX საუკუნეები, თბილისი, 2012, გვ. 34
ჯრუჭის II ოთხთავი

ჯრუჭის II ოთხთავი — XII საუკუნის ქართული ხელნაწერი ოთხთავი. ცნობილია აგრეთვე ახალი ჯრუჭის სახელით. ოთხთავი ერთ-ერთი გამორჩეულია ქართულ ილუსტრირებულ სახარებებს შორის მხატვრული სტილითა და მინიატიურების სიმრავლით. გადაწერილია მიქაელის მიერ, რომელიც ამავე დროს წიგნის მომხატველიცაა. საწერ მასალად ეტრატია გამოყენებული. შეიცავს 278 ფურცელს, ფურცლის ზომებია: 24,5X18,6 სანტიმეტრი. გადაწერილია ნუსხური დამწერლობით. ხელნაწერი სულ 334 მინიატიურას შეიცავს. კომპოზიციები ორ ან სამ იარუსადაა წარმოდგენილი. მინიატიურები ჩარჩოებითაა შემოსაზღვრული, თუმცა ზოგან მინიატიურა სცილდება ჩარჩოს და ფიგურები ტექსტშია შეჭრილი. ჯრუჭის II ოთხთავი დაცულია საქართველოს ხელნაწერთა ეროვნული ცენტრის H ფონდში (H-1667). ჯრუჭის I ოთხთავი ქართული ხელნაწერი წიგნი, V-XIX საუკუნეები, თბილისი, 2012, გვ. 43
ჯრუჭის ოთხთავი

არსებობს ჯრუჭის ორი ოთხთავი ანუ სახარება: ჯრუჭის I ოთხთავი, X საუკუნის ხელნაწერი, H-1660 ჯრუჭის II ოთხთავი, XII საუკუნის ხელნაწერი, H-1667
ალავერდის ოთხთავი

ალავერდის ოთხთავი — კლასიკური ხანის ქართული ხელნაწერი წიგნი, ოთხთავი. გადაწერილია შავი მთის კალიპოსის ღვთისმშობლის ლავრაში 1054 წელს XI საუკუნის ცნობილი კალიგრაფების, გიორგი და იოანე დვალის მიერ. ალავერდის ოთხთავი იმ შვიათ ოთხთავთა შორისაა, რომლებსაც მაცხოვრის ხელთუქმნელი ხატის თხრობა, „ავგაროზის ეპისტოლე“ ერთვის. ეს ერთადერთი ქართული ხელნაწერია, რომელშიც მაცხოვრის ტილოზე აღბეჭდილი ხელთუქმნელი ხატის, ანუ მანდილიონის გამოსახულება გვხვდება. საწერ მასალად გამოყენებულია მაღალი ხარისხის ეტრატი. შეიცავს 330 ფურცელს; ფურცლის ზომებია: 24X19 სანტიმეტრი. გადაწერილია როგორც ნუსხური, ისე ასომთავრული დამწერლობებით. წიგნი ბაგრატ IV-ისადმი მორჩილების ნიშნად 1059 წელს საქართველოში ჩამოიტანა ლიპარიტ ბაღვაშის ძემ, ივანემ. ალავერდის ოთხთავი დაცულია საქართველოს ხელნაწერთა ეროვნული ცენტრის A ფონდში (A-484). ქართული ხელნაწერი წიგნი, V-XIX საუკუნეები, თბილისი, 2012, გვ. 59
სომა (მრავალმნიშვნელოვანი)

სომა შეიძლება აღნიშნავდეს: სომა — დეპარტამენტი საფრანგეთში სომა — მდინარე საფრანგეთში სომა — ორმაგი ვულკანების ზოგადი სახელწოდება
რაშა ორერა

რაშა ორერა — ანსამბლ „ორერას“ ალბომი. ჩაიწერა 1961-1963 წლებში. გამოვიდა 1964 წელს. ალბომში შეტანილია 12 სიმღერა. სიმღერები სრულდება: ქართულ, რუსულ, იტალიურ, ფრანგულ, ესპანურ, ინგლისურ და ბერძნულ ენებზე. რაშა ორერა საყვარელ ქუჩაზე სერენადა В чистом небе სიმღერა მეგობრობაზე პოპური კინო ფილიმიდან "თოჯინები იცინიან" აფრიკული მელოდიები სახუმარო სიმღერა კუბური ხალხური სიმღერა სოფია მე მიყვარს პარიზი Дети Пирея დისკოგრაფია. „ვია ორერას“ არაოფიციალური გვერდი Facebook-ზე.